पूर्व विधायक उदयभान सिंह के शार्प शूटर खन्ना चौहान समेत छह गो बदमाशन के यूपी के आदमपुर पुलिस काल्हु बनारस के भदऊं पुल पर तब गिरफ्तार कर लिहलसि जब ऊ सब एगो बड़का गल्ला व्यवसायी के मुनीम के लूटे जात रहलें सँ. पुलिस के मुखबिर से पहिलही खबर मिल गइल रहे. मुगलसराय के एगो आभूषण व्यापारीओ के लूटे के प्लान रहे. गिरफ्तार बदमाशन में खन्ना चौहान, भेलुपुर के टिंकू नेपाली, भदोही के शिराज शेरू, अड़्दली बाजार के इमरान, चंदौली के मनोज यादव पिंटू, आ भदोही के एहसान अंसारी बाड़े सँ. खन्ना पूर्वांचल के कई गो जिला में एक दर्जन से बेसी अपराध में अपना शामिल होखे के बात सकार लिहले बा. अउरियो केस होखीहें सँ जवना में पुलिस ओकरा से शामिल रहे के बात सकरवा ली. खन्ना चौहान पर पाँच हजार रुपिया के इनामो घोषित रहे.
bho_Deva